Дык які ён, Аркадзь Куляшоў? Пра жыццё і творчасць паэта паведала загадчык культурна-адукацыйнага аддзела Дзяржаўнага музея гісторыі беларускай літаратуры Лідзія Паўлаўна Шагойка. Яна прадставіла літаратурную выставу “Аркадзь Куляшоў. Ад Бесядзі да акіяна”. Выстава складаецца з 8 тэм, кожная з якіх раскрывае асобны этап-“хвалю” ў жыцці і творчасці А.Куляшова, яго шлях ад маленькай рачулкі Бесядзь да бязмежнага акіяна творчай і грамадскай дзейнасці.